
	Κύκλος διαλέξεων

«Προς την Επανάσταση και τη συγκρότηση
 του Ελληνικού Κράτους»

Διάλεξη του Νομικού, Ιστορικού Ερευνητή

Προέδρου Δ.Σ. (Ε.Μ.Ε.Ν.Σ.Ι.)

 κ. Ανδρέα Κούκου
με θέμα
 Η συμβολή των Ελλήνων της Διασποράς κατά την έκρηξη
 της Ελληνικής Επανάστασης και η επιχειρηματολογία
 για τη νομιμότητα του ελληνικού αγώνα

στο Σπίτι της Κύπρου

Την Τετάρτη 28 Νοεμβρίου 2018 συνεχίστηκε στο Σπίτι της Κύπρου το πρόγραμμα του δεύτερου κύκλου διαλέξεων με τον γενικό τίτλο: «Προς την Επανάσταση και τη συγκρότηση του Ελληνικού Κράτους» που διοργανώνουν το Σπίτι της Κύπρου και η Εταιρεία Μελέτης και Έρευνας Νεότερης και Σύγχρονης Ιστορίας (Ε.Μ.Ε.Ν.Σ.Ι.). με ομιλητή τον κ. Ανδρέα Κούκο, Νομικό, Ιστορικό Ερευνητή και Πρόεδρο Δ.Σ. (Ε.Μ.Ε.Ν.Σ.Ι.) και θέμα «Η συμβολή των Ελλήνων της Διασποράς κατά την έκρηξη της Ελληνικής Επανάστασης και η επιχειρηματολογία για τη νομιμότητα του ελληνικού αγώνα».  

Τον ομιλητή παρουσίασε και καλωσόρισε στο Σπίτι της Κύπρου η Μορφωτικός Σύμβουλος κ. Νάντια Στυλιανού, η οποία, προλογίζοντας, αναφέρθηκε στις σπουδές και το διδακτικό, ερευνητικό και συγγραφικό του έργο.
Ο κ. Κούκος στη διάλεξή του επιχείρησε να αναδείξει την έντονη δράση, κατά την έκρηξη της Ελληνικής Επανάστασης, των Ελλήνων της Διασποράς, εκτός των ορίων της Οθωμανικής Αυτοκρατορίας, ώστε να πληροφορηθεί όλος ο κόσμος τον «δίκαιο» αγώνα τους, όπου καθοριστική ήταν η συμβολή του Κοραή, του Καποδίστρια και πολλών Ελλήνων και ξένων προσωπικοτήτων στο κρίσιμο αυτό σημείο. Πως και από ποιους αναπτύχθηκε η επιχειρηματολογία για τη νομιμότητα του ελληνικού αγώνα στα διαδοχικά συνέδρια των ευρωπαϊκών δυνάμεων και πως σώζεται τελικά η Επανάσταση από την επέμβαση των δυνάμεων στο Laybach το Μάϊο του 1821. 

Μετά την ολοκλήρωση της διάλεξης ακολούθησαν ερωτήσεις και συζήτηση με τη συμμετοχή του ακροατηρίου. Τη διαδικασία των ερωτήσεων συντόνισε ο Νομικός, Διεθνολόγος, Δρ Νεότερης Ιστορίας Ε.Κ.Π.Α Κ., Ιωάννης Παπαφλωράτος.

